Fyrsta Reykjavíkurmaraþonið fór fram árið 1984 en þá tóku 56 þátt í maraþon vegalengdinni . Undanfarin ár hafa um 1500 hluparar verið skráðir til þátttöku í maraþon Reykjavíkurmaraþons . Maraþon er 42,195 km langt og er það vegalengdin sem boðberi nokkur er sagður hafa hlaupið með skilaboð um sigur í bardaganum við Maraþon frá þeirri borg til Aþenu . Athugið að tímamörk í hlaupinu eru 7 klukkustundir og 30 mínútur . Skráning í maraþon fer fram á vef Reykjavíkurmaraþons en einnig er hægt að skrá sig á skráningarhátíð hlaupsins . Athugið þó að þátttökugjald hækkar eftir því sem nær dregur hlaupi og því borgar sig að skrá sig tímanlega . Smellið hér til að fá nánari upplýsingar um skráningu í Reykjavíkurmaraþon Íslandsbanka . Þátttakendum í 10 km , 21,1 km og 42,2 km er ekki heimilt að hafa meðferðis kerrur eða vagna . Leiðin Hlaupið hefst eins og aðrar vegalengdir Reykjavíkurmaraþons Íslandsbanka í Lækjargötu fyrir framan Menntaskólann í Reykjavík . Hlaupaleiðin í maraþoninu er mjög skemmtileg og fjölbreytt . Yfir göngubrú , inná Hofteig , yfir Reykjaveg og inn á göngustíg í Laugardalnum ( Þvottalaugaveg ) , austur á göngustíg meðfram Engjavegi og göngustíg meðfram Suðurlandsbraut . Rafstöðvarvegur í suður , inn á göngustíg yfir Elliðaár , undir Reykjanesbraut og allan Fossvogsdal . Keppendum í maraþoni er einnig boðið upp á banana á drykkjarstöðvum á seinni helming leiðarinnar . Í Lækjargötu , við endamarkið , er einnig drykkjarstöð og þar er maraþonhlaupurum auk þess boðið uppá saltkringlur . Á kortum af hlaupaleiðum má sjá staðsetningar drykkjarstöðva á leiðinni . Tímataka Sjálfvirk tímataka er í maraþoninu og þurfa allir sem taka þátt að hafa númer með áfastri tímatökuflögu til að fá skráðan tíma . Smellið hér til að skoða nánari upplýsingar um tímatöku . Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Reykjavíkurmaraþon Íslandsbanka í ágúst , Laugavegshlaupið í júlí , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .